Pionersko (Simferopola distrikto)

eta|dekstra|La restaĵoj de la moskeo Eski-Saraj
Pionersko (, , ) estas vilaĝo en la Simferopola distrikto de Aŭtonoma Respubliko Krimeo, administre apartenanta al la Dobra komunumo. Laŭ la censo de la jaro 2001 en la vilaĝo loĝis 7061 homoj. Antaŭ la jaro 1945 la vilaĝo nomiĝis Ĝolman.

 Geografio 
La vilaĝo situas en la valo de la rivero Salgiro (ĉefe sur ĝia maldekstra bordo) ĉe la aŭtoŝoseo Simferopolo-Aluŝto-Jalto 4 kilometrojn for de Simferopolo. La plej proksimaj loĝlokoj estas la vilaĝoj Dobro (sudoriente) kaj Fersmanovo (nordokcidente).

 Historio 
Sur la teritorio de la vilaĝo oni trovis multajn malnovepokajn restaĵojn de la homa aktivado, kiuj atestas, ke la ĉirkaŭaj teritorioj estis loĝataj jam en la antikva tempo. La vilaĝo mem sur la nuna loko aperis en la 15a jarcento p. K. Tiam ĝin konsistigis tri apartaj vilaĝetoj, nomataj Kilburun, Ĝalman kaj Eski-Saraj, kiuj poste iom post iom kreskis kaj unuiĝis.

La unua skriba mencio pri la vilaĝoj, situantaj sur tiu ĉi loko (sub la nomoj Iĉki Ĝolman kaj Tatar Ĝolman) aperas en la jaro 1784. Meze de la 19a jarcento la vilaĝo ege malgrandiĝis pro amasa elmigro de la krime-tatara loĝantaro en Turkion. Ekde la jaro 1923 la vilaĝo apartenas al la Simferopola distrikto.

Maje 1944 post la deporto de la krime-tatara popolo la vilaĝo preskaŭ senhomiĝis. Por kompensi mankon de loĝantoj oni organizis transloĝigon de la kampara loĝantaro el la Vinica provinco de Ukrainio. Laŭ la decido de la Prezidio de la supera konsilio de RSFSR la 21an de aŭgusto 1945 la vilaĝo estis alinomita kiel PionerskojeLa tekstoj de la ordonoj pri alinomado de Krimeaj loĝlokoj kaj regionoj (alirita la 23an de septembro 2013) (la nomo en la rusa signifas laŭvorte "(la) pionira"). En la 1990-aj jaroj la loĝantaro de la vilaĝo rimarkinde kreskis pro la amasa reveno de la deportitaj krime-tataroj.

 Dinamiko de la loĝantaro 
 1926 — 214 homoj (176 rusoj, 26 grekoj, 7 ukrainoj, 3 judoj, 1 krime-tataro)
 1939 — 335 homoj
 2001 — 7061 homoj

 Nuntempo 
Laŭ la rezultoj de la censo de la jaro 2001 en la vilaĝo loĝis 7061 homoj (la pli ĝisdataj pritaksoj de la jaro 2009 mencias 7477 loĝantojn). La areo de la vilaĝo estas 710,3 hektaroj, la kvanto de kortoj estas 1787.

La ĉefa ekonomia branĉo de la vilaĝo estas agrikulturo. En la vilaĝo funkcias panbakejo, antaŭlernejo, klubo, malsanulejo, kelkaj vendejoj. Pionersko estas ligita al Simferopolo per busa trafiko. Krome, tra la vilaĝo pasas la interurba trolebusa linio Simferopolo-Jalto.

La vilaĝo kaj ĝiaj ĉirkaŭaĵoj estas riĉaj je historiaj vidindaĵoj, kiuj tamen ne estas tre famaj aŭ popularaj. Interalie, ĉi tie troviĝas la ruinoj de la mezepoka moskeo Eski-Saraj (14a jarcento), ruinoj de la bieno de grafino Montgenêt (la biendomo estis konstruita en la 1880-aj jaroj), la restaĵoj de skita setlejo, kiu ekzistis proksimume en la 1a-4a jarcentoj p. K., kaj la restaĵoj de la bieno Kilburun, kiu apartenis al la Krimea guberniestro Nikolaj Ivanoviĉ Perovskij, la avo de fama rusia revoluciistino Sofia Perovskaja, kiu pasigis en tiu ĉi bieno kelkajn jarojn de sia juneco.

 Referencoj 

 Ligiloj 




Kategorio:Vilaĝoj de Krimeo
Kategorio:Loĝlokoj de la Simferopola distrikto